Primarul din Albești Paleologu părăsește barca liberalilor și va candida pentru un nou mandat din partea PSD. Marian Panait, care spune că a luat această decizie fiindcă, "la PNL m-am simțit neglijat de către conducerea județeană".
Primarul comunei Albești Paleologu se află la al doilea mandat și spune că își va încerca din nou norocul la alegerile locale din iunie, însă din postura de candidat social democrat.
"A fost o decizie personală. La PNL, ce să vă zic, m-am simțit neglijat. Nu știu ce va fi la PSD, însă, în viață trebuie să încerci și altceva", a spus Panait, care susține că vrea să continue proiectele pentru comună.